open-index/open-wikipedia-markdown huggingface dataset:
Arkitektur (andre betydninger)

**[[Arkitektur]]** er kunsten og vitenskapen om å designe og konstruere bygninger og annen struktur for menneskelig bruk og husly.

Arkitektur kan også blant annet referere til:

* Cytoarkitektur er den cellemessige struktur i et vev/organ.
* Landskapsarkitektur er utendørs planlegging og formgivning.
* Prosessarkitektur er utformingen av generelle prosess-systemer (datamaskiner, forretningsprosesser, etc.)
** Dataarkitektur er systemarkiteturen til en datamaskin
** Informasjonsarkitektur
* ''Arkitektur'' (tidsskrift) tidligere kjent under navnet *Byggekunst* siden 1919, deretter noen år som *Arkitektur N*
Ommexechidae

* Aucacridinae
* Illapeliinae
* Ommexechinae

**Ommexechidae** er en gruppe av rettvingene (Orthoptera)  og tilhører en familiegruppe blant  gresshoppene.  

## Utseende
Små til middelsstore, gråbrune gresshopper. De kan minne noe om torngresshopper (Tetrigidae).

## Levevis
Disse gresshoppene lever på bakken i sandete eller steinete områder. Lite er kjent om biologien deres. 

## Utbredelse
Denne familien finnes bare i Sør-Amerika. 

## Systematisk inndeling

* ** [[vingede insekter]]** (Pterygota) 
** **[[Neoptera]]** («nyvinger»)
*** **[[Orthopteroida]]**  («gresshoppelignende insekter»)
**** Orden rettvinger (Orthoptera) 
***** Underorden **[[gresshopper]]** (Caelifera) 
****** Overfamilie Acridoidea
******* Familie Ommexechidae Bolívar, 1884
******** Underfamilie Aucacridinae Rehn, 1943 – 9 arter
********* Slekten *[[Aucacris]]* Hebard, 1929 – 2 arter
********* Slekten *[[Conometopus]]* Blanchard, 1851 – 5 arter
********* Slekten *[[Cumainocloidus]]* Bruner, 1913 – én art
********* Slekten *[[Neuquenina]]* Rosas Costa, 1954 – én art
******** Underfamilie Illapeliinae Carbonell & Mesa, 1972 – bare én art
********* Slekten *[[Illapelia]]* Carbonell & Mesa, 1972
******** Underfamilie Ommexechinae Bolívar, 1884 – 23 arter
********* Slekten *[[Calcitrena]]* Eades, 1961 – én art
********* Slekten *[[Clarazella]]* Pictet & Saussure, 1887 – 5 arter
********* Slekten *[[Descampsacris]]* Rondero, 1972 – én art
********* Slekten *[[Graea]]* Philippi, 1863 – én art
********* Slekten *[[Ommexechia]]* Audinet-Serville, 1831 – 6 arter
********* Slekten *[[Pachyossa]]* Rehn, 1913 – én art
********* Slekten *[[Spathalium]]* Bolívar, 1884 – 3 arter
********* Slekten *[[Tetrixocephalus]]* Gurney & Liebermann, 1963 – 5 arter

## Kilder
* Liste over artene, fra Orthoptera Species File Online

## Eksterne lenker
* 
* Foto av en art
* Norsk Entomologisk forening
Malchiel Gruenwald

**Malchiel Gruenwald** (født 1882 i Ungarn, død 1958) var en jødisk amatør-journalist, frimerkesamler og høyreorientert aktivist som kom i offentlighetens søkelys da han i 1953 anklaget en israelsk statsansatt som het Rudolf Kastner for å ha samarbeidet med nazistene under holocaust.

## Liv og virke
### Bakgrunn
Han vokste opp i Tyskland, men i 1938 emigrerte han til Palestina sammen med sin kone og deres to barn. Der slo han seg ned i Jerusalem der han kjøpte hotell som het «Hotel Østerrike». Hotellet hadde ti rom, og han drev det sammen med sin kone.

### Politiske pamfletter
På begynnelsen av 1950-tallet bestemte Gruenwald seg for å vie sine siste år til journalistikk, men det var ikke noen aviser eller tidsskrifter som ville ansette ham. Derfor begynte Gruenwald for seg selv å publisere en mer eller mindre ukentlig tresiders hefte.

Bladet hans fikk tittelen *Michtavim el haveray be'Mizrahi* som betyr *Brev til mine venner i Mizrahi*. Disse pamflettene var nesten alltid et angrep på personer som han mente var korrupte, på religiøse embetsmenn som etter hans mening ikke var verdig deres posisjoner og om grådige offentlige tjenestemenn.

Gruenwald skrev om forskjellige ledere av forskjellige religiøse grupper, ministre og medlemmer av Knesset og flere politikere fra de aller fleste politiske partiene, særlig de som var fra det regjerende partiet Mapai. Noen av personene han skrev om i pamflettene sine truet med å saksøke ham for injurier, så Gruenwaled måtte skrive en offentlig unnskyldning, som ble publisert i *Café Wien* som okkuperte store deler av første etasjen på hotellet hans.

### Rettsforfølgelse, frikjennelse
I august 1952 publiserte han pamflett nummer 51. Denne gangen anklaget han Rudolf Kastner for å ha samarbeidet med SS-offiseren Adolf Eichmann under andre verdenskrig. Gruenwald hevdet at Kastner sitt samarbeid med nazistene hadde resultert i dødsfall på minst 400&nbsp;000 jøder i Ungarn, og at han under Nürnbergprosessen hadde vitnet til fordel for SS-offiser Kurt Becher og reddet ham fra straff for sine krigsforbrytelser.

Den israelske regjeringen saksøkte Gruenwald for ærekrenkelser på Kastners vegne. Dette resulterte senere i en rettssak som varte i mer enn to år. Rettssaken endte i 1955 med en frifinnelse av Gruenwald, og det ble fastslått at Kastner faktisk hadde, som dommeren uttalte: "solgt sin sjel til djevelen".

Grunnlaget for påstanden og dommerens uttalelse var at Kastner hadde samarbeidet med flere SS-offiserer, deriblant Adolf Eichmann. Ifølge dommeren hadde Kastner sviktet det ungarske jødiske samfunnet for å redde noen få hundre jødiske rikfolk. Kastner ble kort tid etter dommen myrdet av høyreekstreme jøder.

## Referanser
Dennis Edwards

**Dennis Edwards** (født 3. februar 1943 i Fairfield tett ved Birmingham i Alabama, død 1. februar 2018 i Chicago) var en soul-sanger fra USA, mest kjent for å ha vært med i Motown-gruppa The Temptations i flere perioder.

## Liv og virke
### Bakgrunn
Dennis Edwards hadde sin første opptreden som sanger bare to år gammel; det var i kirka der faren var prest. Da han var sju, flytta familien til Detroit, der han etter hvert studerte ved Detroit Conservatory of Music. der han studerte klaver og komposisjon, og ble med i gospelgruppa Crowns of Joy.

### Musiker
I 1961 starta han soul-/jazz-gruppa Dennis Edwards and the Fireballs. I 1967 blei han med i The Contours.

Da David Ruffin i 1968 fikk sparken fra The Temptations, blei Edwards henta inn som ny frontfigur. Han var sentral i gruppas nye psykedeliske funkstil, og han var hovedsanger på de to Grammy-vinnerne fra denne perioden, «Cloud Nine» (1968) og «Papa Was a Rollin' Stone» (1972).

Edwards fikk sparken fra gruppa i 1977, men kom tilbake i 1980. I 1984 gikk han igjen ut, erstatta av Ali-Ollie Woodson. Edwards gikk solo og hadde blant annet en slager med «Don't Look Any Further», en duett med Siedah Garrett. I 1987 var det samarbeidsproblemer mellom Woodson og The Temptations, og Edwards blei henta tilbake. To år seinere bytta de igjen, da Edwards fikk sparken for tredje gang.

På slutten av 1980-tallet gikk han sammen med to andre tidligere The Temptations-medlemmer, David Ruffin og Eddie Kendricks, om prosjektet «Ruffin/Kendrick/Edwards, former leads of The Temptations». Ruffin døde imidlertid i 1991 og Kendricks i 1992. Edwards satte så sammen ei gruppe som turnerte som Dennis Edwards & the Temptations. Etter søksmål fra Otis Williams i den originale gruppa blei navnet endra til The Temptations Review featuring Dennis Edwards. Med i denne gruppa var blant andre Paul Williams, sønnen til The Temptations-originalen med samme navn.

Edwards var en kort periode gift med Ruth Pointer i Pointer Sisters. Dattera Issa er også artist og har blant annet vært med i moras gruppe. 

Som medlem av The Temptations blei Edwards i 1989 innvotert i Rock and Roll Hall of Fame.

## Referanser




## Eksterne lenker
* 
* 
* 
* John North: «Temptations lead singer recalls Motown's heyday», intervju med Dennis Edwards i *Asheville Daily Planet* 16. september 2012; besøkt 23. januar 2016.
Pauliniidae

* *[[Marellia]]*
* *[[Paulinia]]*

**Pauliniidae** er en gruppe av rettvingene (Orthoptera)  og tilhører en familiegruppe blant  gresshoppene.  

## Utseende
Små til middelsstore gresshopper med glatt kroppsoverflate. De er grønne på farge, har velutviklede vinger og ligner i det hele tatt på markgresshopper (Acrididae), en familie de av og til blir regnet til.

## Levevis
Pauliniidae er akvatiske gresshopper, det vil si at de lever i ferskvann. De kan gå på overflaten i likhet med vannløpere (Gerridae), dykke og svømme godt. Eggene legges under vann på vannplanter. De lever av vannplanter, men kan komme på land om natten. 

## Utbredelse
Familien finnes naturlig bare i Sør-Amerika, men én art har blitt innført til Afrika i et forsøk på å kontrollere vann-bregnen *[[Salvinia]]*, som der skaper problemer ved å tette igjen vannløp. 

## Systematisk inndeling
Pauliniidae blir noen ganger regnet som en undergruppe av den store familien Markgresshopper (Acrididae).

* ** [[vingede insekter]]** (Pterygota) 
** **[[Neoptera]]** («nyvinger»)
*** **[[Orthopteroida]]**  («gresshoppelignende insekter»)
**** Orden rettvinger (Orthoptera) 
***** Underorden **[[gresshopper]]** (Caelifera) 
****** Overfamilie Acridoidea
******* Familie Pauliniidae Hebard, 1923
******** Slekten *[[Marellia]]* Uvarov, 1929
********* *[[Marellia remipes]]* Uvarov, 1929
******** Slekten *[[Paulinia]]* Blanchard, 1843 – én art
********* *[[Paulinia acuminata]]* (DeGeer, 1773)

## Kilder
* Liste over artene, fra Orthoptera Species File Online

## Eksterne lenker
* 
* Bilde av ''Paulinia acuminata''
* Norsk Entomologisk forening
Friedrich Münter

**Friedrich Christian Carl Heinrich Münter** (også kjent som **Frederik Münter**), (født 14. oktober 1761 i Gotha, død 9. april 1830 i København) var en tysk evangelisk-protestantisk teolog, kirkehistoriker, orientalist, oldtidsforsker, aktiv frimurer, den første moderne forsker på Tempelridderordenen, og biskop i dansk tjeneste. Han var også medlem av Illuminatus-ordenen.

Münter var sønn av Balthasar Münter og bror av skribenten Friederike Brun.

## Referanser


## Eksterne lenker
* 
* Biografi i Dansk Biografisk leksikon
White Lion

**White Lion** er et glam metal/hardrock-band etablert i New York i 1983.

Bandet ble startet av den danske vokalisten Mike Tramp og den amerikanske gitaristen Vito Bratta. De solgte til dobbel platinaplate med singlene *Wait* og *When the Children Cry*. Bandet ble oppløst i 1991, men Mike Tramp tok opp bandet igjen i 1999 med nye musikere.

## Medlemmer
* Mike Tramp – vokal (1983&ndash;1991, 1999&ndash;idag)
* Jamie Law – gitar (2005&ndash;idag)
* Troy Patrick Farrell – trommer (2005&ndash;idag)
* Henning Wanner – keyboard (2005&ndash;idag)
* Claus Langeskov – bassgitar (2005&ndash;idag)

;Tidligere medlemmer
* Vito Bratta – gitar (1983&ndash;1991)
* James LoMenzo – bass (1984&ndash;1991)
* Greg D'Angelo – trommer (1984&ndash;1991) 
* Nicki Capozzi – trommer (1983&ndash;1984)
* Felix Robinson – bass (1983&ndash;1984)
* Dave Spitz – bass (1984)
* Dan Hemmer – Hammond B-3 orgel (1999&ndash;2005)
* Kasper Damgaard – gitar (1999&ndash;2005)
* Nils Kroyer – bass (1999&ndash;2005)
* Bjarne T. Holm – trommer (1999&ndash;2005)

;Opprinnelige medlemmer
* Mike Tramp – vokal
* Vito Bratta – gitar
* James LoMenzo – bass
* Greg D'Angelo – trommer

## Diskografi

## Eksterne lenker
* 
*
Tore Foss

**Tore Foss** (1901–1968) var en norsk skuespiller ved teatret, filmen og sangartist.

## Virke
Etter examen artium 1919 studerte han til cand.jur. 1924 og ble sakfører.  

Han var ved Chat Noir i 1925, sang i *Three black cat singers* med Einar Rose og Steinar Jøraandstad og spilte inn ti plater også som pianist 1928–32, og filmdebuterte i 1930.  
Foss var ved Nationaltheatret 1934–38, Centralteatret 1948–51 og Folketeatret 1957–59.  Han var sjef for Det Nye Teater i 1947-49 og senere fast på scenen.  Ellers var han en mye brukt oppleser i NRK radio og med i Radioteatret.

## Familie
Han var sønn av  Johan Ejnar Voss (1868–1948) og Anna Elisabeth Myhr (1872–1957), så teatermenneskene Olav Voss og Torolf Voss var dermed hans onkler.

## Filmografi (utvalg)
* 1966 – *[[Hurra for Andersens]]*
* 1965 – *[[Skjær i sjøen]]*
* 1964 – *[[Nydelige nelliker]]*
* 1964 – *[[Operasjon Sjøsprøyt]]*
* 1963 – *[[Elskere]]*
* 1963 – *[[Vildanden (film)|Vildanden]]*
* 1962 – *[[Sønner av Norge kjøper bil]]*
* 1962 – *[[Operasjon Løvsprett]]*
* 1961 – *[[Bussen]]*
* 1961 – *[[Hans Nielsen Hauge]]*
* 1961 – *[[Sønner av Norge]]*
* 1959 – *[[Ung Flukt]]*
* 1958 – *[[Lån meg din kone]]*
* 1956 – *[[Gylne ungdom]]*
* 1954 – *[[I moralens navn]]*
* 1947 – *[[Sankt Hans Fest]]*
* 1944 – *[[Kommer du, Elsa?]]*
* 1942 – *[[Jeg drepte!]]*
* 1934 – *[[Op med hodet!]]*
* 1932 – *[[En Glad Gutt]]* (som Øyvind)
* 1930 – *[[Kristine Valdresdatter]]*

## Teaterroller (utvalg)

## Referanser


## Eksterne lenker
* 

__NOTOC__
Reuben Sallmander

**Reuben Robert Joakim Sallmander** (født 11. februar 1966) er en svensk skuespiller og sanger.

## Utdanning og karriere
Sallmander har eksamen fra Scenskolan i 1990 og har siden medvirket i en lang rekke teaterforestillinger, filmer og TV-produksjoner. Han medvirket i *[[Maratondansen]]* på Stockholms Parkteater, jobbet på Dramaten i stykkene *Bergsprängaren och hans dotter Eivor* og *Drömkvinnan*. Han regisserte *Grodan och kärleken*.

Han har hatt suksess i musikaler og farser bl.a. den mannlige hovedrollen i *[[En kul grej hände på vägen till Forum]]* på Östgötateatern i Norrköping–Linköping, han spilte Christian de Neuvillette i *Cyrano* på Oscarsteatern og medvirket også i musikalen *Into the woods* på Södra Teatern. Sallmander ble belønnet med privatteaternes egen pris Guldmasken for beste mannlige birolle i farsen *[[Spanske fluen]]* på Intiman i 1997, året deretter spilte han med i *[[Charleys Tante]]* på samme scene. Han spilte sjarmerende jazzmusiker i Eva Rydbergs lystspill *[[Hon jazzade en sommar]]* på Fredriksdalsteatern i Helsingborg 2002. Reuben gjorde rollen som Sam i den svenske oppsettingen av *[[Mamma Mia! (musikal)|Mamma Mia!]]* på Cirkus i Stockholm 2005–2007, og i Scandinavium forsommeren 2007.

I TV har Sallmander medvirket i blant annet *[[Längtans blåa blomma]]*, *[[Trettondagsafton]]*, *[[Cluedo (TV-program)|Cluedo]]* og *[[Gäster med gester]]*.

## Filmografi (utvalg)
* 2009 – *[[Johan Falk – Gruppen för särskilda insatser]]*
* 2009 – *[[Menn som hater kvinner (film)|Menn som hater kvinner]]*
* 2009 – *[[Wallander – Skytteren]]*
* 2007 – *[[Irene Huss – Tatovert torso]]*
* 2006 – *[[Når mørket faller]]*
* 2001 – *[[En ängels tålamod]]*
* 1998 – *[[Längtans blåa blomma]]*
* 1997 – *[[9 millimeter]]*
* 1996 – *[[Rusar i hans famn]]*
* 1994 – *[[Pillertrillaren]]*
* 1993 – *[[Herfra til Kim]]*
* 1992 – *[[Den demokratiske terroristen (film)|Den demokratiske terroristen]]*
* 1992 – *[[Ha ett underbart liv]]*
* 1991 – *[[Selskapsgolferen]]*
* 1990 – *[[Skytsengelen]]*

## Referanser


## Eksterne lenker
* 
*
Claude Whittindale

**Claude Whittindale** (1881–1907) var en britisk sportsutøver som deltok i de olympiske leker 1900 i Paris.
  
Whittindale var med på det britiske laget i rugby union under Sommer-OL 1900 i Paris. Det var kun tre lag som deltok og det ble spilt kun to kamper. Storbritannia spilte en kamp, de tapte til Frankrike med 8-27. I den andre kampen vant Frankrike med 27-17 over et tysk lag. Frankrike ble olympiske mestere og både Storbritannia og Tyskland er av IOC oppført som sølvmedaljevinnere.    

## OL-medaljer
* 1900  Paris -  Sølv i rugby union  Storbritannia

## Referanser


## Eksterne lenker
*
Liste over veitunneler på Færøyene

**Liste over veitunneler på Færøyene**. Store deler av Færøyene er bundet sammen med tunneler gjennom fjell og under fjorder og sund. Mesteparten av Færøyenes befolkning har derfor fergefri veiforbindelse. På færøysk kalles «tunnel» *tunnil* eller *berghól*.

## Planlagte tunneler

## Referanser


## Eksterne lenker
* tunnil.fo
* Landsverk
* Skálafjarðartunnilin
Johann Ludwig Carl von Cobenzl

Greve **Johann Ludwig Carl von Cobenzl**, også kalt greve **Ludwig Cobenzl**, (født 9. februar 1744 eller 21. november 1743 i Laibach, død 31. mars 1792 i Eichstätt) var en kasserer og senere biskop i Eichstätt, en østerriksk diplomat i St. Petersburg, hoffkansler, statlig visekansler og utenriksminister. Coblenz var medlem av Illuminatus-ordenen under kodenavnet «Arrian».

## Referanser
Gaston Peltier

**Gaston Peltier** (1877–1951) var en fransk fotballspiller som deltok under i de olympiske leker  1900 i Paris.

Peltier spilte på det franske laget *Union des Sociétés Françaises de Sports Athlétiques* under verdensutstillingen og OL 1900 i Paris. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris. Det franske laget spilte kamp den 20. oktober 1900 mot det britiske laget *Upton Park F.C.* som de tapte med 0-4. Tre dager senere beseiret de det belgiske laget *Université de Bruxelles* med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.

## OL-medaljer
*  1900  Paris -  Sølv i fotball  Frankrike

## Referanser


## Eksterne lenker
*
Jo Inge Nes

**Jo Inge Nes** (født 1972) er en norsk musiker, komponist og lærer fra Stangvik i Surnadal. 

Fra 1992 var Nes ansatt som distriktsmusiker i Møre og Romsdal, blant annet i prosjektet *Møremusikarane* med hovedinstrumentet slagverk. Møremusikarane er en fylkeskommunal organisasjon som formidler musikk til hele fylket. Nes utgjorde sammen med Øystein Sandbukt, Webjørn Sæther og Audun Skorgen gruppen *Fjell og Fjord*, en av tre grupper i Møremusikarane. De to øvrige gruppene holdt til i Romsdal og på Sunnmøre. Fjell og Fjord spilte i 2013 inn plata *Sneis*, som fikk terningkast seks i Sunnmørsposten. 

Han har vært lærer ved Sunndal kulturskole, og siden 2023 vært lærer ved Nordmøre Folkehøgskule.

Han har skrevet musikk til teateroppsetninger, kunstutstillinger og konserter, og vært produsent av spelet *[[Lady Arbuthnott – frua på Elverhøy]]*.

## Komposisjoner (utvalg)
* *I Begynnelsen Var Fallet*, bestillingsverk for Statkraft, sammen med forfatter Svein Sæter
* *Terra* sammen med kunstnerne Brit Dyrnes og Guri Sandvik
* *Det femte brevet*, musikk til tekst av Svein Sæter, oppført i JazzåTeatret (2014)

## Referanser


## Eksterne lenker
* 
*
Karl von Eckartshausen

**Karl von Eckartshausen** (født 28. juni 1752 i Haimhausen, død 12. mai 1803 i München) var en tysk forfatter, filosof og teosof.

Karl von Eckartshausen studerte filosofi og bayersk sivilrett i München og Ingolstadt. I 1776 ble han hoffråd og rådgiver til kurfyrsten Karl Theodor av Bayern. I 1780 ble han rådgiver for sensur av bøker og i 1784 arkivar ved hoffet i München.

Den 15. november 1791 ble hans navn offentliggjort blant medlemmene i den forbudte Illuminatus-ordenen under tittelen *Katalog der in München wirklich noch arbeitenden Illuminaten ihrer Protectoren und auch derjenigen, welche des Illuminatismus höchst verdächtig sind*, der han stod oppført som *Hofrath und Archivarius, einer der thätigsten Arbeiter, Illuminat*.

I sine tidlige år hadde han forfattet en rekke juridiske skrifter, og andre tekster som var påvirket av opplysningstiden. Hans medlemskap i Illuminatus-ordenen opphørte imidlertid allerede i 1784, etter kurfyrstens første edikt mot ordenen.

Eckartshausen forfattet en rekke bøker om teosofi, kabbala og alkymi. Hans bok *Die Wolke über dem Heiligtum* fikk stor innflytelse på Golden Dawn og Arthur Edward Waite. Denne er oversatt til norsk med tittelen *Skyen foran Helligdommen*.

## Bibliografi (utvalg)
* *Sittenlehre für alle Stände*, München 1784
* *Reden zum Wohl der Menschheit*
* *Gott ist die reinste Liebe*, 1790
* *Aufschlüsse über Magie*, München, 1790.
* *Aufschlüsse zur Magie aus geprüften Erfahrungen über verborgene philosophische Wissenschaften und verdeckte Geheimnisse der Natur*. 4 bind, München, 1788-1792.
* *Die wichtigsten Hieroglyphen fürs Menschen-Herz*. Leipzig, 1796.
* *Die Wolke über dem Heiligtum*. 
* *Skyen foran Helligdommen*, Norsk utgave 2016.  
* *Religiöse Schriften über Klares und Dunkles*
* *Entwurf zu einer ganz neuen Chemie*, Regensburg 1800
## Referanser
Breakdown (sang av Tom Petty)

:*For den amerikansk filmthrilleren fra 1997, se [[Breakdown (film)]]* 

«**Breakdown**» er en sang av Tom Petty and the Heartbreakers', det er den første singelen fra deres selvtitulerte debutalbum.

## Single sporliste

*«Breakdown» b/w «The Wild One Forever»Shelter 62006 (1976)
*«Breakdown» b/w «Fooled Again (I Don't Like It)»Shelter 62008 (1977)

## Listeplassering

## Live
Under konserter, spilte Petty noen ganger «Breakdown» sammen med Ray Charles' «Hit the Road Jack».

## Album med sangen
**[[Tom Petty and the Heartbreakers (album)|Tom Petty and the Heartbreakers]]* (1976)
**[[FM (soundtrack)|FM original soundtrack]]* (1978)
**[[Greatest Hits (Tom Petty and the Heartbreakers)|*Greatest Hits*]] (1993)
**Playback* (1995)
*** (2000)

==Cover-versjoner==

Breakdown har blitt covret av [[Suzi Quatro]] på hennes album, *If You Knew Suzi...* (1978) og av [[Grace Jones]] på albumet, *Warm Leatherette* (1980).  For Grace Jones' innspilling, skrev Petty et tredje vers:

*It's OK if you must go*<br />
*I'll understand if you don't*<br />
*You say goodbye right now*<br />
*I'll still survive somehow*<br />
*Why should we let this drag on?''

## Eksterne lenker
*
Raoul de Boigne

**Raoul Marie Joseph Comte de Boigne** (født 25. desember 1862 i Genève, død 19. mai 1949 i Ouveillan) var en fransk skytter som deltok i de olympiske leker 1908 i London og 1912 i Stockholm, han deltok også i Ekstralekene 1906 i Athen.

Boigne vant en olympisk bronsemedalje i skyting under Sommer-OL 1908 i London. Han var med på det franske laget som kom på tredjeplass 300 meter rifle 3 stillinger.

## OL-medaljer
* 1908  London -  Bronse i skyting, 300 meter rifle, 3 stillinger, lagskyting  Frankrike
* (1906  Athen -  Sølv i skyting, 25 meter armépistol)
* (1906  Athen -  Bronse i skyting, 300 meter armégevær)
* (1906  Athen -  Bronse i skyting, 300 meter rifle, lagskyting  Frankrike)

## Referanser


## Eksterne lenker
*
William Eastcott

**William Merrill Eastcott** (født 22. september 1883, død 22. august 1972) var en canadisk skytter som deltok i de olympiske leker, 1908 i London.

Eastcott vant en olympiske bronsemedalje i skyting i Sommer-OL 1908 i London. Han var med på det canadiske laget som kom på tredjeplass i lagskytingen med armégevær, bak USA og Storbritannia. Det var åtte lag med seks mann på hvert som deltok i konkurransen som ble gjennomført 10. og 11. juli 1908. Eastcott skjøt 392 poeng som var det nest svakeste resultatet på det canadiske laget. De andre på laget var Charles Crowe, Harry Kerr, Dugald McInnis, William Smith og Bruce Williams.

## OL-medaljer
* 1908  London &ndash;  Bronse i skyting, armégevær lagskyting  Canada

## Eksterne lenker
*
Fleetwood Varley

**Fleetwood Ernest Varley** (1862–1936) var en britisk skytter som deltok i de olympiske leker 1908 i London og 1912 i Stockholm.

Varley vant en olympisk sølvmedalje i skyting under Sommer-OL 1908 i London. Han var med på det britisk laget som kom på andreplass i lagskyting armégevær med 2497 poeng, bak USA med som fikk 2531. De andre på laget var Harcourt Ommundsen, Arthur Fulton, Philip Richardson, William Padgett og John Martin. Det var åtte lag som deltok og det var seks mann på hvert lag, konkurransen ble avviklet 10. og 11. juli 1908. Hver deltaker skjøt 15 skudd på hver av distansene 200-, 500-, 600- , 800 og 1000 yards. Varley skjøt totalt 423 poeng som var det nest beste resultatet på det britiske laget.

## OL-medaljer
* 1908  London &ndash;  Sølv i skyting, armégevær lagskyting  Storbritannia

## Referanser


## Eksterne lenker
*
NM i fotball for kvinner 1985

**[[NM i fotball for kvinner|Norgesmesterskapet i fotball for kvinner]] 1985** er en norsk fotballturnering. Det var det åttende offisielle norgesmesterskapet i fotball for kvinner. Sprint-Jeløy ble norgesmestre etter å ha slått Asker i finalen. Dette var første gang at Sprint-Jeløy vant en finale etter tre tap på rad. Det var andre gang samme lag møttes to ganger på rad, men første gang det ble forskjellige vinnere.

Norgesmesterskapet ble for første gang arrangert som en ren cup uten gruppeinndeling for lagene fra sør. 
Lederen av 1. divisjon i Nord-Norge etter halvspilt serie, kom inn i kvartfinalen.

## Småfakta
* Den største seieren sto Nymark for da de slo Haugar 9-0. Flest mål scoret Setskog, da de slo Nybergsund 10-3. Det var også det målrikeste oppgjøret.

## 1. runde

## 2. runde

## 3. runde

Bossekop gikk direkte til kvartfinalen som leder av 1. divisjon i Nord-Norge etter halvspilt serie.

## Kvartfinale

## Semifinaler

## Finale

## Eksterne lenker
*  Stein Langørgens hjemmeside (engelsk)
Forsøk (juridisk begrep)

**Forsøk** er i juridisk forstand en handling som dersom den ble fullbyrdet ville oppfylle gjerningsbeskrivelsen i et straffebud. For at en handling skal kunne karakteriseres som et forsøk, må gjerningspersonen ha forsett om å fullbyrde handlingen. Et eksempel på forsøk er den som skyter mot en person vitende om at dersom han treffer, vil personen bli drept. Når han bommer, er handlingen et forsøk.

Noen handlinger vil omfattes av forsøksbegrepet selv om de rent faktisk ikke under noen omstendighet kunne ført til en fullbyrdet overtredelse av et straffebud. En kan tenke seg at gjerningspersonen gir en annen en dose av et stoff i den tro at det er dødelig, mens stoffet i virkeligheten er ufarlig, eller at en skyter mot det en tror er et menneske, men som viser seg å være en stubbe. Dette kalles et utjenlig forsøk, henholdsvis forsøk med utjenlig middel og forsøk mot utjenlig objekt.

Forsøk grenser nedad mot forberedelse, slik som planlegging, innkjøp av utstyr osv.

Straffbarheten av forsøk varierer mellom ulike land. I Norge er lovens hovedregel at «[s]trafbart Forsøg foreligger, naar en Forbrydelse ei er fuldbyrdet, men der er foretaget Handling, hvorved dens Udførelse tilsigtedes påbegynt». I dette ligger bl.a. et krav om at den fullbyrdede lovovertredelse må være av en viss alvorlighet (en forbrytelse), og at utjenlig forsøk er straffbart. Forsøk skal etter norsk rett straffes mildere enn den fullbyrdede overtredelse. I svensk rett er det ikke generell regel om straff for forsøk, det må være angitt i det enkelte straffebud om også forsøk skal være straffbart. Utjenlig forsøk er ikke straffbart i Sverige. I Danmark er regelen at alle handlinger «som sigter til at fremme eller bevirke udførelsen af en forbrydelse» straffes som forsøk. Begrepet har der en videre betydning enn i norsk juridisk terminologi, ved at det også omfatter forberedelseshandlinger, og det er ikke et krav at forsøk skal straffes mildere enn fullbyrdet forbrytelse.

## Referanser
Portugal under Sommer-OL 1952

**Portugal under Sommer-OL 1952**. Portugal deltok med 71 sportsutøvere, 68 menn og tre kvinner, i ti sporter under Sommer-OL 1952 i Helsingfors. Portugal kom på delt 40.-plass med en bronsemedalje. 

## Medaljer

## Medaljevinnerne

## Eksterne lenker
* OL-resultater på Sports-reference.com
Livet og døden tar rotta på meg

***Livet og døden tar rotta på meg*** (kinesisk: 生死疲劳/生死疲勞; pinyin: *Shēngsǐ píláo*) er en roman av den kinesiske forfatteren Mo Yan, utgitt i 2006 og utgitt på norsk i 2010.

Den har skildringer som spenner i tid fra Qing-dynastiets fall på begynnelsen av 1900-tallet, til 2000-tallet.

Ifølge Mo Yan fikk han de første tankene til det som skulle bli denne boken da han var sju eller åtte år gammel. Han planla boken i meget lang tid. Da han til sist satte seg til, tok den bare 43 dager å skrive, med sammenlagt 450 000 tegn. Boken ble skrevet i august 2005 på landet utenfor Beijing, der forfatteren ikke kunne nås med telefon og sov svært lite under arbeidet. Som influenser til boken har Mo Yan blant annet nevnt Pu Songlings spøkelseshistoriesamling *Liaozhai zhiyi* fra 1600-tallet og røverromanen *[[Fortellinger fra myrlandet]]* fra Yuandynastiet.

Historien i boken tar utgangspunkt i en landeier som blir skutt under landreformene til Mao på 1950-tallet. Rasende over urettferdigheten vender han tilbake til jorda i forskjellige dyreskikkelser - esel, okse, gris, hund, ape - før han til slutt kommer igjen som en liten gutt. Boken fortelles i stor grad gjennom de ulike dyreinkarnasjonene. 

## Referanser
Nikolaj Dubovskij

**Nikolaj Nikanorovitsj Dubovskij** (russisk; Николай Никанорович Дубовский; født 17. desember 1859, død 28. februar 1918) var en russisk landskapsmaler.

Dubovskij studerte fra 1877 til 1881 ved St. Petersburgs kunstakademi under Mikhail Konstantinovitsj Klodt. I siste halvdel av 1880-årene ble han med i Peredvizjniki-gruppen. Dubovskij ble medlem av Kunstakademiet i 1900.

Rundt 400 malerier stammer fra Dubovskjj, og over 1000 studier. Hans best kjente verk er *Pritisjlo* (*Stille. Før stormen*). Bildet retter blikket mot en vinterstorm som er i emning. Dette motivet var nytt for sin tid i russisk kunst.

## Referanser
Therion

**Therion** er et svensk symfonisk metal-band startet av Christofer Johnsson i 1987. 

Navnet «Therion» stammer fra det greske *therion* (θηρίον) som betyr *beist*, som «dyret» i Johannes' åpenbaring. Navnet på bandet er tatt fra Celtic Frost sitt musikkalbum *[[To Mega Therion]]*. Bandet startet opp som et death metal band, men den musikalske stilen har utviklet seg til symfonisk metal. Bandet er kjent for å bruke et stort antall gjesteartister og orkestre på sine musikkalbum og på konserter. 

Musikalsk sett henter Therion inspirasjon fra alt fra Iron Maiden, via hard rock band som Judas Priest, til Richard Wagner. Tekstene henter derimot inspirasjon fra ulike mytologier, legender og det okkulte. Thomas Karlsson, en av grunnleggerne av Dragon Rouge-ordenen, har skrevet flere av tekstene, men har likevel aldri vært et offisielt medlem av bandet. 

## Medlemmer
* Christofer Johnsson – gitar, keyboard, vokal (1988–2009)
* Nalle Påhlsson – bassgitar (2008 -)
* Fredrik Andersson – trommer (2016-)
* Thomas Vikström – vokal (2009-)

## Diskografi
**[[Of Darkness...]]* (1991)
**[[Beyond Sanctorum]]* (1992)
**[[Symphony Masses: Ho Drakon Ho Megas]]* (1993)
**[[Lepaca Kliffoth]]* (1995)
**[[Theli (album)|Theli]]* (1996)
**[[A'arab Zaraq - Lucid Dreaming]]* (1997)
**[[Vovin]]* (1998)
**[[Crowning of Atlantis]]* (1999)
**[[Deggial]]* (2000)
**[[Secret of the Runes (album)|Secret of the Runes]]* (2001)
**Live in Midgård* (2002 – konsertalbum)
**[[Sirius B (album)|Sirius B]]* (2004)
**[[Lemuria (album)|Lemuria]]* (2004)
**[[Gothic Kabbalah]]* (2007)
**[[Live Gothic]]* (2008)
**The Miskolc Experience* (2009 – konsertalbum)
**[[Sitra Ahra]]* (2010)
**[[Les Fleurs du Mal]]* (2012)
* *Beloved Antichrist* (2018)
* *Leviathan* (2021)
* *Leviathan II* (2022)
* *Leviathan III* (2023)

## Eksterne lenker
* 
* 
*
Joaquim Fiúza

**Joaquim Mascarenhas de Fiúza** (født 8. februar 1908, død 4. mars 2010) var en portugisisk seiler som deltok i de olympiske leker 1936 i Berlin, 1948 i London og 1952 i Helsingfors.

Fiúza vant en olympisk bronsemedalje i seiling under OL 1952 i Helsingfors. Han var med på den portugisiske båten «Espadarte» som kom på tredjeplass i starbåt-klassen bak den italienske båten «Merope» og «Comanche» fra USA. Seilingene  ble avviklet i perioden 20. til 23. juli 1952. Mannskapet på «Espardarte» besto av Fiúza og Francisco de Andrade.

## OL-medaljer
* 1952  Helsingfors &ndash;  Bronse i seiling, starbåtklassen  Portugal

## Referanser


## Eksterne lenker
*
Va’adat Ezrah Vehatzalah-the Aid and Rescue Committee

**Va'adat Ezrah Vehatzalah-the Aid and Rescue Committee** eller bare 
**Aid and Rescue Committee** var en liten komité av sionister som var dedikert til å hjelpe jøder til å unnslippe Holocaust under den tyske okkupasjonen av Ungarn. 

Lederen av gruppen var Dr. Otto Komoly som var president. Rudolf Kastner var visepresident. Organisasjonen hadde hovedkvarter i Budapest og var aktiv fra 1944 og til krigen sluttet i 1945.
Liste over øyer i Oslo og Akershus

Dette er en **liste over øyer i Oslo og Akershus**. Listen er inndelt etter kommuner, og tar ikke med øyer i innsjøer. Merk at det brukes forskjellige stavemåter for samme stedsnavn, som -ø og -øy, -skjer og -skjær. Noen øyer og skjær refereres til både i entall og flertall.

## [[Oslo|Oslo kommune]]
*Bleikøya
*Bygdøy (halvøy)
*Daggerskjær
*Dronningen
*Galteskjær
*Gressholmen
*Heggholmen
*Herbern, store og lille
*Hertugskjær
*Hovedøya
*Kaffiskjæret
*Kavringen
*Killingen
*Kongen
*Lindøya
*Malmøya (veiforbindelse)
*Malmøykalven
*Nakkholmen
*Ormøya (veiforbindelse)
*Padda (gangbro/flytebro)
*Rambergøya (henger sammen med Gressholmen og Heggholmen)
*Selskjær
*Sjursøya (halvøy)
*Ulvøya (veiforbindelse)
*Sørenga (gang og veiforbindelse)

## [[Ås kommune]]
*Flatskjær
*Tuskjær

## [[Nesodden|Nesodden kommune]]
*Husbergøya
*Ildjernet
*Kavringen
*Kirkeskjæra
*Langøyene
*Lindholmen
*Rekeskjær
*Selskjær
*Skjælholmene, søndre og nordre
*Steilene: Landsteilene, Storsteilene, Fyrsteilene, Persteilene, Knerten
*Suteren

## [[Bærum|Bærum kommune]]
*Alv
*Bjerkholmen
*Bjørnen
*Borøya
*Danmark
*Flatskjær
*Furuholmen
*Furuholmen
*Geitholmen
*Grimsøya
*Gåsungane
*Gåsøya
*Holsa
*Jaktskjær
*Jernholmene
*Junkeren
*Kalvøya
*Kalvøykalven
*Kjeholmen
*Krokholmen
*Kråkeskjær
*Langodden (halvøy)
*Langskjær
*Lille Mikkel
*Lilleøya (halvøy)
*Mellemholmen
*Mellemskjær
*Mikkel
*Måkeskjærene
*Møkkalassene
*Ostøya
*Prinseskjær
*Saraholmen
*Selskjær
*Snarøya (halvøy)
*Storøya (halvøy)
*Strøm
*Svartskjær
*Terneskjær
*Torvøya
*Vassholmene
*Vassholmflua, vestre

## [[Asker|Asker kommune]]
*Bjerkøya
*Bjerkøyskjær, lille 
*Bjerkøyskjæra
*Brønnøya
*Børsholmen
*Djupdalen
*Fliene
*Furuholmen
*Haraholmen
*Høyerholmen
*Katterompa
*Konglungen
*Kråkholmen
*Kuholmene
*Langåra
*Mellomholmen
*Nesøya (veiforbindelse)
*Nordre Nesøya (veiforbindelse)
*Raudskjæra
*Skauerholmen
*Spannslokket
*Terneholmen
*Torbjørnskjær
*Torbjørnsøy (Asker)
*Ulvungene
*Vendelholmen

## [[Frogn|Frogn kommune]]
*Askholmene
*Aspond
*Bergholmen
*Furuholmen
*Gylteholmen
*Gylteskjæra
*Håøya
*Håøya, nordre
*Kaholmen, nordre og søndre
*Lågøya
*Småskjær
*Søndre Langåra

## [[Vestby|Vestby kommune]]
*Gjøva
*Saueholmane

## Kilder
*Gule siders Kart
*Akershus fylkeskommune
EPiServer CMS

**EPiServer CMS** er en publiseringsløsning for administrering av innhold på nettsider (Content Management System &ndash; CMS). Verktøyet bruker en vanlig nettleser til å oppdatere nettsidene. EPiServer CMS er basert på Microsofts .NET. EPiServers partnere tilpasser systemet og bygger nye moduler til det.

EPiServer CMS utvikles av det svenske selskapet EPiServer AB med hovedkontor i Stockholm.

## Historie
Den første versjonen av EPiServer CMS ble lansert i 1997 av daværende ElektroPost Stockholm AB (som endret navn til EPiServer AB i 2006). 

I 2002 ble EPiServer CMS 4 lansert, den første generasjonen av EPiServer CMS som baserer seg på Microsofts .NET-teknologi. 

I 2007 EPiServer CMS 5 lansert. Systemet for brukerautentisering var nå helt omskrevet for å bygge på Membership/Roleprovider-rammeverket i .NET 2.0, og filsystemet var skrevet om for å bygge på Virtual Path Provider-APIet.

I 2010 ble EPiServer CMS 6 lansert. Denne versjonen var utvidet med et dashboard-grensesnitt kalt Online Center, hvor utviklere kunne lage "Gadgets" i ASP.NET MVC. 

CMS 6 var opprinnelig lansert med støtte for .NET 3/3.5, men fikk etterhvert offisiell støtte for .NET 4.

## Referanser


## Eksterne lenker
*
Hassan Gemici

**Hazan Gemici** (født 15. juni 1927, død 25. juni 2001) var en tyrkisk bryter som deltok i de olympiske leker 1952 i Helsingfors. 

Gemici ble olympisk mester i bryting under Sommer-OL 1952 i Helsingfors. Han vant den letteste vektklassen, fluevekt opp til 52,0 kg, i fristil. I finalen beseiret han Yushu Kitano fra Japan.

## OL-medaljer
* 1952  Helsingfors -  **Gull** i bryting, fluevekt fristil

## Eksterne lenker
*
Mikaela Knapp

**Sara Mikaela Knapp** (født 7. desember 1988) er en svensk skuespiller. 

## Filmografi (utvalg)

## Eksterne lenker
* 
* http://akas.imdb.com/name/nm2755338/
Forskrift om internkontroll

**Forskrift om internkontroll** var en forskrift som ga bestemmelser om systematisk oppfølging av kravene fastsatt i arbeidsmiljøloven. Den ble vedtatt ved kgl.res. den 22. mars 1991, og opphevet den 1. januar 1997. Forskriften ble da erstattet med forskrift om systematisk helse-, miljø- og sikkerhetsarbeid i virksomheter (Internkontrollforskriften), som var blitt fastsatt i kgl.res. av 6. desember 1996 med hjemmel i brann- og eksplosjonsvernloven og arbeidsmiljøloven.

I tillegg til den gjeldende Internkontrollforskriften av 1996 finnes det en rekke andre forskrifter som omhandler internkontroll på ulike områder. Noen av disse er:
* Forskrift om internkontroll i sosial- og helsetjenesten
* Forskrift om internkontroll for å oppfylle næringsmiddellovgivningen
* Instruks om internkontroll og systemrettet tilsyn med det sivile beredskapsarbeidet
* Forskrift om internkontroll for å oppfylle akvakulturlovgivningen
* Forskrift om internkontroll for kommunens oppgaver etter lov om barneverntjenester
* Forskrift om krav til kvalitet og internkontroll i barneverninstitusjoner
* Forskrift om risikostyring og internkontroll

## Referanser
Aleksandr Andrejevitsj Ivanov

**Aleksandr Andrejevitsj Ivanov** (russisk Александр Андреевич Иванов (født 28. juli 1806 i St. Petersburg i Russland, død  15. juli 1858 samme sted) var en russisk  kunstmaler, som først og fremst skapte seg et navn som historiemaler, som maler av bibelske tema samt landskapsmaler.

## Yngre år
Ettersom Ivanov var oppvokst i en kunstnerfamilie, fikk han allerede som 11-åring plass ved St. Petersburgs kunstakademi, som elev av sin far, Andrej Ivanov. Faren var professor i maleri, så tidlig sønnens talent og forsøkte å fremme det. Ivanov fikk to sølvmedaljer for sine tegninger mens han var under utdanning.

I 1824 ble Ivanov tildelt en gullmedalje for bildet *[[Priamos]] byr [[Akhilles]] liket av [[Hektor]]* (Приам испрашивает у Ахиллеса труп Гектора). Tre år senere fikk han en ny gullmedalje, da for verket *[[Josef]] tyder drømmen i fengslet* (Иосиф в темнице истолковывает сны царедворцам фараона).

## Roma
Etter avslutningen av utdannelsen mottok Ivanov et stipend som gjorde det mulig for han å reise til utlandet. Han reiste til Roma via Dresden. Den største delen av livet skulle han komme til å oppholde seg i Roma. Mens han var der, ble han venn med landsmannen, forfatteren Nikolaj Gogol. I Roma ble han sterkt påvirket av  nasareerne. Det var i Paris han malte sin versjon av en greske myte, med sitt maleri *[[Bellerofon]] gir seg i vei til [[Kimæren]]* (Беллерофонт отправляется в поход против Химеры).

I tiden mellom 1837 og 1857 arbeidet han på maleriet som skulle bli hovedverket hans, *[[Jesus Kristus|Kristus]] viser seg for folket* (Явление Христа народу). Kunstverket er holdt i en nyklassisistisk stil. Til dette maleriet laget han rundt 300 skisser og detaljtegninger, mange av disse er i seg selv sett på som små mesterverk.

## Avslutning
I 1857 vendte Ivanov tilbake til Russland. Han døde i koleraepidemien året etter.

Ivanovs verk er for en stor del å se i Tretjakovgalleriet, samt i Det russiske museet.

## Utvalgte verk
* *Kristus viser seg for [[Maria Magdalena]] etter oppstandelsen* (Явление воскресшего Христа Марии Магдалине)
* *Via Appia ved solnedgang*
* *Jenter i [[Albania]] i døren*
* *[[Ave Maria]]*
* *Vittoria Kaldoni*
* *Greiner*

## Referanser


## Eksterne lenker
* 
* Nettstad med bilete av Ivanov
Nelson Demarco

**Nelson W. Demarco Riccardi** (født 6. februar 1925, død 21. juli 2009) var en uruguayansk basketballspiller som deltok i de olympiske leker 1948 i London, 1952 i Helsingfors og 1956 i Melbourne.

Demarco vant en olympisk bronsemedalje i basketball under OL 1952 i Helsingfors. Han var med på det uruguayanske laget som kom på tredjeplass i basketturneringen bak USA og Sovjetunionen. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Uruguay tapte semifinalen til Sovjetunionen med 57-61 som siden tapte finalen til USA. Uruguay beseiret Argentina i bronsefinalen med 68-59.

## Referanser


## Eksterne lenker
*
Uruguay under Sommer-OL 1952

**Uruguay under Sommer-OL 1952**. Trettitre sportsutøvere fra Uruguay, deltok i ni sporter under Sommer-OL 1952 i Helsingfors. Uruguay kom på delt 37.-plass med to bronsemedaljer. 

## Medaljer

## Medaljevinnerne
Miguel Seijas

**Miguel Ángel Seijas Cuestas** (født 20. mai 1930) var en uruguayansk roer som deltok i de olympiske leker 1952 i Helsingfors og 1956 i Melbourne).

Seijas vant en olympisk bronsemedalje i roing under Sommer-OL 1952 i Helsingfors. Han kom på tredjeplass i dobbeltsculler sammen med Juan Rodríguez.

## OL-medaljer
* 1952  Helsingfors -  Bronse i roing, dobbeltsculler

## Referanser


## Eksterne lenker
*
Fylkesvei 7276

**Fylkesvei 7276** går mellom sentrum og Tennvalen i Herøy kommune.

Frem til 2019 hadde veien betegnelsen fylkesvei 161 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Clint Dempsey

**Clinton Drew «Clint» Dempsey** (født 9. mars 1983 i Nacogdoches i Texas) er en amerikansk tidligere fotballspiller.

Den 12. juni 2010 ble Dempsey den andre amerikanske fotballspiller som skåret mot England i VM etter at Joseph Gaetjens gjorde mål 60 år tidligere i VM i fotball 1950. Dempsey ble også den andre amerikaner som har skåret i mer enn et verdensmesterskap. Den første var Brian McBride.

## Referanser


## Eksterne lenker
* 
* 
* 
* 
*  Clint Dempsey aka «Deuce» the rapper.
Supremus

**Supremus** (russisk: *Супремус*, 1915–1916) var en gruppe russisk avant-gardekunstnere ledet av Suprematismens far, Kasimir Malevitsj. Gruppen besto av Aleksandra Ekster, Liubov Popova, Olga Rozanova, Ivan Kliun, Ivan Puni, Nadezhda Udaltsova, Nina Genke-Meller, Ksenia Boguslavskaya og flere.
David Browning

**David Browning** (født 5. juni 1931, død 14. mars 1956 i Kansas) var en amerikansk stuper som deltok i de olympiske leker 1952 i Helsingfors.

Browning ble olympisk mester i stuping under Sommer-OL 1952 i Helsingfors. Han vant konkurransen i sviktstup foran sin landsmann Miller Anderson.

## OL-medaljer
*  1952  Helsingfors  -  **Gull** i stuping, svikttup  USA

## Referanser


## Eksterne lenker
*
Walter Buch

**Walter Buch** (født 24. oktober 1883, død 12. november 1949) var en tysk jurist, nazist, arméoffiser og SS-general (Obergruppenführer).

Buck deltok i første verdenskrig og hadde graden major ved krigens slutt. Han ble tildelt flere utmerkelser, blant annet Jernkorset i begge klasser. 

Han ble medlem i NSDAP i 1922, og i august 1923 ble han lederen for SA i Franken. Han gikk senere over til SS. 

Etter det mislykkede kuppet 9. november 1923 flyktet de fleste SA-ledere fra landet. Buch kom tilbake til München allerede 4 dager etter kuppet. Buch opprettholdt jevnlig kontakt med Hitler som ble dømt til fengsel i ett år. 

Den 2. september 1929 giftet SS-medlemmet og senere Hitlers sekretær Martin Bormann seg med Walter Buch sin datter Gerda (født 23. oktober 1909 i Konstanz). Buch og Hitler var til stede som vitner.  

I 1936 ble det hevdet i et anonymt brev at Buch var gift med en halv-jøde. I løpet av den på følgende etterforskningen til Gestapo kom det for dagen at brevet var skrevet av Wilhelm Kube, som Buch hadde undersøkt på grunn av bekymringer over sitt privatliv og sin lederstil. 

Buch var også ansvarlig for "legalisering" av partimedlemmenes "utskeielser under den såkalte krystallnatten (9. november 1938). Bush erklærte etter etterforskningen at nazistene som var ansvarlig for mer enn hundre jøders dødsfall bare hadde fulgt ordre. 

Etter krigen ble Buch tatt til fange og dømt under Nurnbergprosessen til fem år i en arbeidsleir. Han begikk selvmord i 1949.

## Referanser


## Kilder
* 
* 
*
Earl Smith

**Earl «Chinna» Smith** (født 6. august 1955) er en jamaicansk gitarist og låtskriver. Av alle Grammyvinnende reggaelåter har «Chinna» vært involvert i over halvparten.

«Chinna» har spilt med alle av Jamaicas mest profilerte artister, blant andre Peter Tosh, Culture, Bob Marley and the Wailers, Jimmy Cliff, Burning Spear, Bunny Wailer, Johnny Clarke, Black Uhuru, The Heptones, Sizzla, Matabaruka, Dennis Brown, Kiddus-I, Ziggy Marley and the Melody Makers, Mighty Diamonds, Lee Perry and the Upsetters, King Tubby, Augustus Pablo, The Abyssinians, Freddie McKay, Gregory Isaacs, I-Roy, Junior Byles,Max Romeo, Dillinger, Wailing Souls. Han har også arbeidet med flere ikke-jamaikanske artister som Amy Winehouse, Lauryn Hill, Erykha Badu, Eve og Joss Stone. «Chinna» har også spilt sammen med det nordnorske reggaebandet Irie Darlings.

Han er bosatt i Kingston, Jamaica, «in his yard». I 1978 dukket «Chinna» opp i den jamaicanske spillefilmen *Rockers* med trommeslageren Leroy «Horsemouth» Wallace i hovedrollen.

## Referanser


## Eksterne lenker
*
Gravkammeret i Tinkinswood

**Gravkammeret i Tinkinswood** (walisisk *Siambr Gladdu Tinkinswood*), også kjent som *Castell Carreg*, *Llech-y-Filiast* og *Maes-y-Filiast*, er et megalittisk gravkammer, bygget en gang for 6 000 år siden i neolittisk tid i Vale of Glamorgan i nærheten av Cardiff i Wales.

Dens struktur er en dysse, som var den vanligste megalittiske strukturen i Europa. Dyssen er tilsvarer en Severn-Cotswold-grav, og består av en stor dekkstein på toppen og med mindre oppreiste steiner som holder denne oppe. Kalksteinen øverst veier rundt regnet 36 tonn og måler 7,4 meter x 4,2 meter; det er antatt å være den største på De britiske øyer og dessuten også i Europa. Den ville ha krevd rundt 200 mennesker for å løfte steinen i dens korrekte posisjon.. Den var opprinnelig dekket av jordhaug, men den har forsvunnet over tid. Den gjenværende haugen bak steinstrukturen måler rundt regnet 40 m x 18 m i størrelse..

## Historie
Tinkinswood var en gang en landsby, men alt som er igjen i dag er gravkammeret som ble bygget for rundt 6000 år siden og rundt regnet 1000 år før Stonehenge ble konstruert. Stedet ble utgravd i 1914 og på innsiden av gravkammeret ble det funnet 920 menneskebein hvor bortimot alle av disse var brutt i to. Det viste at minst førti mennesker i all aldre og kjønn ble gravlagt her i løpet av neolittisk tid, og tyder på at gravkammeret ble benyttet av hele bosetningen. De døde ble antagelig etterlatt ubeskyttet inntil de ble flyttet inn i gravkammeret. Steintøy og keramikk preget av neolittisk stil og fra traktbegerkulturen (engelsk *Beaker culture*) er blitt funnet, noe som antyder at gravkammeret har blitt benyttet av et samfunn over en lang periode av tid, antagelig opp til tidlig bronsealder. Restaureringsarbeid har blitt gjort på denne tiden med en søyle av teglstein for å støtte den store dekksteinen.

Fra stedet går det to parallelle linjer med steiner i form av en veg som leder fra gravkammeret og mot sørøst. Langs en andre veg til nordøst ligger det også mange steiner. En enkelt stor stein som står i øst, og to flate, parallelle stående steiner peker mot toppen av høyden Coed Sion Hill som ligger i nærheten.

Stedet blir administrert av Cadw, som er en statlig fortidsminneforening i Wales ansvarlig for beskyttelse, bevaring og fremme av den bygde fortidsminnearven i Wales.

## Myter og legender
Mange av mytene og legendene i Tinkinswood er assosiert med gravstedet i St Lythans, som ligger rett i nærheten. Legenden forteller at den som tilbringer en natt ved Tinkinswood kveldene før Maidagene, Sankt Johannesdag (23. juni) eller Vintersolverv ville enten dø, bli gal, eller bli en poet. Dette er legender som tilsvarer en generell legende om fjelltopper. Gruppen av kampesteiner sørøst for monumentet skal etter sigende ha vært kvinner som ble gjort om til stein for at de danset på sabbaten, en annen legende som hyppig knyttes til dysser.

## Referanser


## Se også
* Gravhaug
* Dommerring (steinsetting)

## Eksterne lenker
* Tinkinswood på nettstedet til Cadw
* Fotoer av Tinkinswood og området rundt hos Geograph
Günther Haase

**Günther Haase** (født 11. juni 1925 i Hamburg) var en tysk stuper som deltok i De olympiske leker i 1952 i Helsingfors.

Haase vant en olympisk bronsemedalje i stuping under Sommer-OL i 1952 i Helsingfors. Han kom på tredjeplass i tårnstup bak Samuel Lee fra USA og meksikanske Joaquin Capilla.

## OL-medaljer
* 1952  Helsingfors  -  Bronse i stuping, tårnstup

## Referanser


## Eksterne lenker
*